Kaspar Treier

Kaspar Treier (sündinud 19. septembril 1999 Tartus) on Eesti korvpallur, kes mängib Itaalia meistriliiga Lega Basket Serie A klubides suure ääre positsioonil.

 Karjäär 
 Klubid 
Treier alustas mängimist Erkmaa korvpallikoolis ja liitus 15-aastaselt PMS Torino korvpallimeeskonnaga. 

2017. aastal sõlmis ta lepingu Itaalia esiliigas mängiva Poderosa Montegranaroga. 2019. aasta juulis sõlmis Treier lepingu teise Itaalia esiliiga klubiga Basket Ravenna.

3. juulil 2020 sõlmis Kaspar Treier kolmeaastase lepingu Itaalia meistriliiga tiimiga Dinamo Sassari, kes mängib ka FIBA Meistrite liigas.

2024. aasta suvel sõlmis Treier lepingu Itaalia kõrgliigaklubi Napoli Basketiga. Hooajal 2024/2025 jäi Treieri arvele keskmiselt 14,9 mänguminutiga 5,9 punkti, 2,4 lauapalli ja 0,6 resultatiivset söötu, visketabavus mängust oli 39,9%. 2025. aasta suvel pikendas Treier Napoli Basketiga lepingut kahe aasta võrra.Kaspar Treier jätkab karjääri Napolis sport.delfi.ee, 28. juuni 2025 

 Koondis 
Kaspar Treier on mänginud Eesti U16 koondises ja U18 koondises.

Rahvuskoondises mängis Treier esimest korda 21. juunil 2018 Soome vastu (69:76), kui sai mänguaega ligi 5 minutit. Kordusmängus Soome vastu 25. juunil (76:95) sai kirja 2 punkti ja 4 lauapalli. Treieri edukamad mängud koondises: 20 punkti (2022. aastal Leedu vastu), 12 lauapalli (2021. aastal Põhja-Makedoonia vastu), 4 resultatiivset söötu ja efektiivsuse näitaja 23 (2023. aastal Iisraeli vastu).Kaspar Treier, statistika Eesti Korvpalliliit Kokku on Treier koondises pidanud 46 mängu (seisuga 3. september 2025).

 Viited 

Välislingid
 Kaspar Treier basket.ee
 Kaspar Treier proballers.com 
 Rasmus Voolaid. Ambitsioonikasse Napolisse kolinud Kaspar Treier: oleksin nagu Euroliiga klubis ohtuleht.ee, 8. september 2024

Kategooria:Eesti korvpallurid
Kategooria:Tartust pärit sportlased
Kategooria:Sündinud 1999